# Alexander Isak

Alexander Isak|  |
| Lični podaci |
| Datum rođenja | 21. rujna 1999.  (1999-09-21) |
| Mjesto rođenja |  Stockholm, Švedska |
| Visina | 1.90 m |
| Pozicija | napadač |
| Informacija o klubu |
| Trenutni klub |  Liverpool |
| Broj na dresu | 9 |
| Profesionalni klubovi\* |
|

|  |  |  |
| --- | --- | --- |
| **Godine** | **Klub** | **Uta. (gol.)** |
| 2016 – 2017 |  AIK | 24 (10) |
| 2017 – 2019 |  Borussia Dortmund | 5 (0) |
| 2019 | →  Willem II | 16 (13) |
| 2019 – 2022 |  Real Sociedad | 105 (33) |
| 2022 – 2025 |  Newcastle United | 86 (54) |
| 2025 – |  Liverpool | 14 (3) |
| **Nacionalna reprezentacija\*\ |
| **Godine** | **Reprezentacija** | **Uta. (gol.)** |
| 2017– |  Švedska | 60 (18) |

 |
| \* Nastupi i golovi u profesionalnim klubovima koji se računaju samo za službene utakmice i tačni su do 21.6.2026.  |

**Alexander Isak** (Stockholm, 21. rujna 1999.) švedski je nogometaš koji igra na poziciji napadača za Liverpool i švedsku nogometnu reprezentaciju.

Isak je svoju nogometnu karijeru započeo u mlađim uzrastima AIK-a 2016. godine. Zatim je igrao za Borussiju Dortmund i Willem II prije nego što je 2019. potpisao za Real Sociedad. Godine 2022. Isak prešao je u Newcastle United za rekordni klupski iznos. Godine 2025. potpisao je za Liverpool za 125 milijuna funti, pritom oborivši klupski i britanski rekord za iznos nekog transfera.

Od 2017. švedski je nogometni reprezentativac. Odigrao je preko 50 utakmica za svoju reprezentaciju i predstavljao ju je na Eurpskom prvenstvu 2020. Najmlađi je strijelac u povijesti AIK-a i švedske reprezentacije.

## Klupska karijera

### AIK

Isak je debitirao za prvu momčad AIK-a 28. veljače 2016., ušavši kao zamjena u 75. minuti gostujuće utakmice švedskog kupa protiv četvrtoligaša Tenhultsa. Sa 16 godina, Isak je postigao gol u pobjedi od 6:0. Dana 7. travnja, glavni trener AIK-a Andreas Alm uvrstio je Isaka u početnu postavu u gostujućoj utakmici Allsvenskana protiv Östersundsa, s mladim napadačem Carlosom Strandbergom, te je postigao drugi gol u pobjedi od 2:0, postavši najmlađi strijelac AIK-a u povijesti Allsvenskana sa 16 godina i 199 dana.

### Borussia Dortmund

Isak na treningu Borussije Dortmund 2017.
Dana 23. siječnja 2017. Isak je potpisao ugovor s Borussiom Dortmund, koji je trajao do ljeta 2022. Iznos transfera nije objavljen, ali izvješća sugeriraju da je bio oko 9 milijuna €, što bi u to vrijeme bio najveći transfer ikad plaćen za igrača Allsvenskana. Prije potpisivanja ugovora s Dortmundom, Isak je navodno odbio prelazak u Real Madrid. Isak je prvi put nastupio za klub u pobjedi od 3:0 u kupu nad Sportfreunde Lotteom 14. ožujka 2017. Isak je osvojio svoji prvi trofej osvojio 2016./17. kada je Borussia Dortmund osvojila DFB-Pokal, a Isak je pritom samo jednom nastupio te nije bio u momčadi za finale.

#### Willem II (posudba)

Nakon što nije nastupio u sezoni 2018./19. Bundeslige za Borussiju Dortmund, Isak je posuđen nizozemskom klubu Willem II. Dana 28. veljače 2019. postigao je gol i pobjednički jedanaesterac protiv AZ Alkmaara u polufinalu kupa, pomažući Willemu II da prvi put od 2005. dođe do finala nizozemskog kupa. Dana 30. ožujka postao je prvi igrač ikada koji je zabio tri jedanaesterca u utakmici Eredivisieja, u pobjedi od 3:2 protiv Fortune Sittard. Dana 14. travnja Isak je postao prvi inozemni igrač u Eredivisieju koji je postigao 12 golova u svojih prvih 12 ligaških utakmica.

### Real Sociedad

Dana 12. lipnja 2019. Isak je potpisao petogodišnji ugovor s Real Sociedadom. Dana 1. srpnja 2019., postigao je svoj prvi gol u svojoj prvoj utakmici. Isak je postigao svoj prvi službeni gol za Real Sociedad u pobjedi od 3:1 protiv Espanyola u La Ligi 22. rujna 2019. Dana 6. veljače postigao je dva gola i upisao asistenciju u četvrtfinalu Kupa Kralja protiv Real Madrida. Dana 9. veljače postigao je pobjednički gol u baskijskom derbiju protiv Athletic Bilbaa.

### Newcastle United

Dana 26. kolovoza 2022. Isak je potpisao šestogodišnji ugovor s Newcastle Unitedom koji je trajao do lipnja 2028. Dana 31. kolovoza postigao je gol na svom debiju i proglašen je igračem utakmice u porazu od 2:1 protiv Liverpoola na Anfieldu.

Nakon remija 1:1 s Bournemouthom, u kojem je postigao jedanaesterac, Isak je bio izvan terena 16 natjecateljskih utakmica zbog ozljede tetive koljena. Ponovno je zaigrao tijekom prvog poluvremena utakmice trećeg kola FA kupa protiv Sheffield Wednesdayja. Dana 15. siječnja 2023. postigao je svoj prvi gol nakon ozljede u 89. minuti u pobjedi od 1:0 nad Fulhamom. Isak je postigao svoja prva dva gola u utakmici za Newcastle 17. ožujka u pobjedi od 2:1 u gostima protiv Nottingham Foresta, a drugi gol bio je jedanaesterac u sudačkoj nadoknadi za pobjedu.

### Liverpool

Dana 1. rujna 2025. Liverpool je objavio da je Isak potpisao višegodišnji ugovor s Liverpoolom za iznos od 125 milijuna funti, rekordni iznos u Velikoj Britaniji. Taj transfer bio je treći najskuplji u povijesti. Izostavljen je iz momčadi za utakmicu protiv Burnleyja 14. rujna 2025., a trener Arne Slot okrivio je njegov nedostatak fizičke spreme za utakmicu. Isak je debitirao za klub 17. rujna 2025. u pobjedi od 3:2 u Ligi prvaka protiv Atlético Madrida. Dana 23. rujna 2025. postigao je svoj prvi gol za Liverpool, prvi gol u pobjedi od 2:1 protiv Southamptona u EFL Cupu.

## Reprezentativna karijera

Isak je igrao za mlade švedske reprezentacije u kategorijama od 16 do 21 godine. Pozvan je u švedsku nogometnu reprezentaciju za prijateljske utakmice protiv Obale Bjelokosti 8. siječnja 2017. i Slovačke 12. siječnja. Debitirao je protiv Obale Bjelokosti, zamijenivši Pera Fricka u 62. minuti u porazu od 1:2. Drugu utakmicu protiv Slovačke započeo je u početnoj postavi, postigavši prvi gol u pobjedi od 6:0 u 19. minuti, pritom postavši najmlađi strijelac u povijesti švedske nogometne reprezentacije.

## Izvori